Kunnanhallitus	§ 21		4.2.2008		38

LAUSUNNON ANTAMINEN OIKEUSMINISTERIÖN TYÖRYHMÄN MIETINNÖSTÄ 
KÄRÄJÄOIKEUSVERKOSTON KEHITTÄMINEN

Khall § 21	Oikeusministeriö pyytää lausuntoa oikeusministeriön työryhmän mietinnöstä Käräjäoikeusverkoston kehittäminen (2007:12).

	Käräjäoikeusverkoston kehittäminen on osa käräjäoikeuksien rakenneuudistusta. Oikeusministeriö on asettanut käräjäoikeusverkoston kehittämistyöryhmän, jonka toimeksiantona oli tehdä ehdotus uudeksi käräjäoikeusverkostoksi siten, että kussakin maakunnassa olisi 1-3 käräjäoikeutta, jolloin koko maassa olisi 25–30 käräjäoikeutta nykyisten 54 käräjäoikeuden sijasta. Käräjäoikeuksien tuomiopiirien asukasmäärän tulisi olla vähintään 100 000 asukasta ja vähintään 10 tuomaria. Kussakin maakunnassa olisi pääosin yksi käräjäoikeus, poikkeuksina Lapin ja Uudenmaan maakunta.

	Ehdotuksen mukaan käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa. Useimpiin käräjäoikeuksiin tarvitaan ehdotuksen johdosta lisää toimitilaa, mistä syystä ehdotuksen toteutuminen kestäisi käytännössä useita vuosia. Käräjäoikeuksien uudet tuomiopiirit toteutetaan työryhmän käsityksen mukaan samaan aikaan kun kiinteistö- ja kirjaamisasiat siirretään käräjäoikeuksilta maanmittauslaitoksille.

	Ehdotuksessa käräjäoikeusverkostossa Tuusulan käräjäoikeuden tuomiopiirin muodostaisivat Järvenpää, Kerava, Tuusula, Mäntsälä, Pornainen, Nurmijärvi ja Hyvinkää. Käräjäoikeuden tuomiopiirissä olisi noin 211.000 asukasta. Pornainen kuuluu tällä hetkellä Porvoon käräjäoikeuden tuomiopiiriin.

	Tuusulan käräjäoikeuden tuomiopiirissä ehdotetaan lakkautettavaksi Hyvinkään pääkanslia. Pääkanslia olisi ainoastaan Järvenpäässä. Ehdotuksessa todetaan, että muutos edellyttää lisätilan rakentamista, joten muutoksen loppuunsaattaminen kestää useita vuosia. Hyvinkäällä toimii sivukanslia, kunnes päätoimipaikan tilat Järvenpäässä ovat valmiit.

	Kunnanjohtajan ehdotus:

	Kunnanhallitus toteaa lausuntonaan, ettei sillä ole huomautettavaa työryhmän mietinnöstä, sillä se on linjassa kunnanhallituksen aiemmin antamien lausuntojen (lausunnon antaminen poliisin hallintorakenteen kehittämistyöryhmän väliraportista, lausunnon antaminen Vantaan, Porvoon, Keski-Uudenmaan ja Hyvinkään ulosotto-osastojen yhdistämisestä)  kanssa, joissa Pornaisten kunta suuntautuu Keski-Uudellemaalle. 
./..

Kunnanhallitus	§ 21		4.2.2008		39

Khall § 21	./..
	Tästä päätöksestä antaa lisätietoja kunnanjohtaja Hannu Haukkasalo, puh. (019) 5294 520 tai 040 558 2561.

	Kunnanhallituksen päätös: 

	Hyväksyttiin yksimielisesti.

	__________________